Diari Oficial de la Generalitat Valenciana


Sumari del DOGV 4359, del 17-10-2002 (2002/10804)

RESOLUCIÓ de 10 de setembre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 4 del Pla General d'Ordenació Urbana del municipi d'Elx (Alacant).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10257


Data del document
:   10-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Elx
    * pla d'urbanisme

RESOLUCIÓ de 10 de setembre de 2002, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 4 del Pla General d'Ordenació Urbana del municipi d'Elx (Alacant). [2002/10669]
  
Vist l'expedient de modificació puntual núm. 4 del Pla General d'Ordenació Urbana del municipi d'Elx, i de conformitat amb els següents:
  
Antecedents de fet
  
Primer
  
L'Ajuntament d'Elx va acordar l'exposició pública durant un mes, per mitjà de l'Acord Plenari de data 25 de juny de 2001, del projecte de modificació puntual núm. 4 del Pla General d'Elx, i es publica l'anunci en el Diari Oficial de la Generalitat Valenciana núm. 4.072, de 27 d'agost de 2001, i en el diari La Verdad, de 24 d'agost de 2001. Durant el pertinent període d'exposició pública, no es van presentar al·legacions. Es va aprovar provisionalment pel mateix Ple de l'Ajuntament, amb data 24 d'agost de 2001.
  
L'Ajuntament remet la nova documentació el 27 de juny de 2002, per a esmenar deficiències comunicades des del Servici Territorial d'Urbanisme d'Alacant.
  
Segon
  
El document tècnic de modificació puntual consta de memòria informativa i justificativa i plans d'informació de la modificació proposada.
  
Tercer
  
Consta en l'expedient l'informe de caràcter favorable de l'oficina del PATEMAE, de data 5 d'abril de 2002.
  
Quart
  
La Comissió Territorial d'Urbanisme d'Alacant, en la sessió del 28 de juny de 2002, va acordar informar favorablement la modificació núm. 4 del Pla General d'Ordenació Urbana del municipi d'Elx, i elevar al conseller d'Obres Públiques, Urbanisme i Transports la proposta d'aprovació definitiva.
  
Fonaments de dret
  
Primer
  
El procediment seguit per l'Ajuntament d'Elx resulta d'acord amb el que preveu l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i concordants del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre, del Govern Valencià.
  
Segon
  
La documentació es considera completa, d'acord amb el que disposa l'article 27 de la LRAU i concordants del RPCV.
  
Tercer
  
L'objecte de l'expedient és la reordenació de l'àrea, que canvia els àmbits de les àrees de repartiment 67 i 77.2, i s'incloen els terrenys de propietat privada destinats a via pública, la cessió gratuïta dels quals i la urbanització són necessàries perquè les parcel·les amb aprofitament lucratiu adquirisquen la condició de solar, i la qualificació dels sòls canvis d'habitatge unifamiliar -clau 7(a hotel ?clau 7H(i viceversa. No es varia l'edificabilitat de l'àrea, encara que varia lleugerament l'aprofitament tipus en ajustar-se.
  
La modificació es justifica en els problemes de gestió existents, en el desacord entre la realitat i la qualificació prevista i en aconseguir l'optimació dels aprofitaments de les parcel·les per a una més fàcil obtenció de les zones verdes adscrites que es mantenen.
  
Així mateix, s'aprofita la modificació per a qualificar el camí de l'Almàssera de viari pertanyent a domini públic existent.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme és l'òrgan competent per a l'emissió de dictàmens sobre l'aprovació de modificacions puntuals de municipis de 50.000 o més habitants, en els quals l'aprovació definitiva és competència del conseller d'Obres Públiques, Urbanisme i Transports, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme d'Alacant, resolc:
  
Aprovar definitivament la modificació puntual núm. 4 del Pla General d'Ordenació Urbana del municipi d'Elx (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o la publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 10 de setembre de 2002.- El conseller d'Obres Públiques, Urbanisme i Transports: José Ramón García Antón.